นามยงฯไม่ให้รถดพ.ออกมาซ่อม 
ตกลงค่าจอด 139 คันไม่ได้รอศาลตัดสิน-อีก 176 คันเตรียมประมูลซ่อม,จากกรณีเมื่อวันที่ 7 ส.ค.ที่ผ่านมา สปภ.ได้ยื่นหนังสือถึงบริษัท นามยง เทอร์มินัล จำกัด ขอนำรถดับเพลิงจำนวน 139 คัน ในโครงการพัฒนาระบบบริหารและเพิ่มประสิทธิภาพการทำงานของ สปภ. ซึ่งจอดอยู่ในท่าเรือ A5 ของบริษัทนามยงฯ ออกมาซ่อมแซมเพื่อใช้งานในวันที่ 16 ส.ค.2560 แต่จนถึงขณะนี้ยังไม่ได้ข้อสรุป,ที่ศาลาว่าการ กทม. เมื่อวันที่ 21 ส.ค.2560 พล.ต.อ.อัศวิน ขวัญเมือง ผู้ว่าฯ กทม. เปิดเผยว่า บริษัทนามยงฯ ไม่อนุญาตให้ กทม.นำรถดับเพลิงออกมา โดยอ้างสิทธิยึดหน่วงในการเป็นผู้รับฝากจอดรถดับเพลิงดังกล่าว ซึ่งคิดค่าฝากตั้งแต่ปี 2549 มูลค่า 1,000 กว่าล้าน ขณะที่ กทม. ก็อ้างว่า กทม.ยินยอมจะชำระค่าจอดรถดับเพลิงทั้ง 139 คัน แต่ต้องคำนวณอัตราค่าฝากจอดรถในช่วงเวลาที่อนุญาโตตุลาการตัดสินให้ทรัพย์สินเป็นของ กทม. คือตั้งแต่เดือน พ.ย.2558 และ กทม.ได้ตกลงจะชำระถึงกลางปี 2560 แต่บริษัท จะมาคิดค่าฝากกับ กทม. ทุกวันแบบนี้ กทม.ก็ไม่ให้แล้ว ดังนั้นปล่อยให้เป็นไปตามกระบวนการต่อสู้ในชั้นศาลต่อไป,พล.ต.อ.อัศวินกล่าวอีกว่า ระหว่างนี้ กทม. จะซ่อมรถดับเพลิงลอตแรกจำนวน 176 คัน ที่นำออกมาจากโกดังเก็บสินค้าของบริษัท เทพยนต์ แอโรโมทีฟ อินดัสตรีส์ จำกัด เมื่อวันที่ 29-31 ส.ค.2559 จอดไว้ตามสถานีดับเพลิงต่างๆ และที่กองโรงงานช่างกล เพื่อนำมาใช้งานก่อน คาดว่าภายในสัปดาห์นี้ขั้นตอนการประกวดราคาจะแล้วเสร็จ และใช้เวลาซ่อมแซมทั้งหมดประมาณ 6 เดือน.
สปภ.ได้ยื่นหนังสือถึงบริษัท นามยง เทอร์มินัล จำกัด ขอนำรถดับเพลิงจำนวน 139 คัน ในโครงการพัฒนาระบบบริหารและเพิ่มประสิทธิภาพการทำงานของ สปภ. ซึ่งจอดอยู่ในท่าเรือ A5 ของบริษัทนามยงฯ ออกมาซ่อมแซมเพื่อใช้งานในวันที่ 16 ส.ค.2560 
นามยง เทอร์มินัล,ค่าจอด,รถดับเพลิง,อัศวิน ขวัญเมือง,โกดังเก็บสินค้า